CELEX: 62014TA0168
Language: hu
Date: 2015-09-09 00:00:00
Title: T-168/14. sz. ügy: A Törvényszék 2015. szeptember 9-i ítélete – Pérez Gutiérrez kontra Bizottság („Szerződésen kívüli felelősség — Közegészség — 2001/37/EK irányelv — Dohánytermékek gyártása, kiszerelése és árusítása — A dohánytermékek csomagolásán feltüntetendő egészségügyi figyelmeztetés céljára a Bizottság által javasolt színes fényképek — 2003/641/EK határozat — Elhunyt személy képmásának engedély nélküli felhasználása — Az elhunyt személy özvegyének személyét ért kár)”

19.10.2015   
            
            
               HU
            
            
               Az Európai Unió Hivatalos Lapja
            
            
               C 346/25
            
         A Törvényszék 2015. szeptember 9-i ítélete – Pérez Gutiérrez kontra Bizottság
   (T-168/14. sz. ügy) (1)
   
   ((„Szerződésen kívüli felelősség - Közegészség - 2001/37/EK irányelv - Dohánytermékek gyártása, kiszerelése és árusítása - A dohánytermékek csomagolásán feltüntetendő egészségügyi figyelmeztetés céljára a Bizottság által javasolt színes fényképek - 2003/641/EK határozat - Elhunyt személy képmásának engedély nélküli felhasználása - Az elhunyt személy özvegyének személyét ért kár)”)
   (2015/C 346/29)
   Az eljárás nyelve: spanyol
   
      Felek
   
   
      Felperes: Ana Pérez Gutiérrez (Mataró, Spanyolország) (képviselő: J. Soler Puebla ügyvéd)
   
      Alperes: Európai Bizottság (képviselők: J. Baquero Cruz és C. Cattabriga meghatalmazottak)
   
      Az ügy tárgya
   
   Kártérítési kereset egyrészről a felperes által annak következtében állítólagosan elszenvedett kár megtérítése iránt, hogy elhunyt házastársa képmását engedély nélkül felhasználták a dohánytermékek csomagolásán feltüntetendő egészségügyi figyelmeztetések céljára a Bizottság által javasolt fényképek között a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló, 2001. június 5-i 2001/37/EK európai parlamenti és tanácsi irányelv (HL L 194, 26. o.; magyar nyelvű különkiadás 15. fejezet, 6. kötet, 147. o.) 5. cikke (3) bekezdésének és a színes fényképek és egyéb illusztrációk dohánytermékek csomagolásán egészségügyi figyelmeztetésként történő használatáról szóló, 2003. szeptember 5-i 2003/641/EK európai bizottsági határozatnak (HL L 226, 24. o.; magyar nyelvű különkiadás 15. fejezet, 7. kötet, 606. o) megfelelően, másrészről az elhunyt házastársa képmásának eltávolítása és az Európai Unióban való felhasználásának megtiltása iránt
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Törvényszék Ana Pérez Gutiérrezt kötelezi a költségek viselésére.
            
         
      (1)  HL C 135., 2014.5.5.